Lewensdekking: Pasop vir 'n Trojaanse perd | Netwerk24
Deur Andró Griessel 15 Mei 2021 06:30
Die eerste van die briewe was die standaard-een wat baie lesers al sou ontvang het: Die betrokke versekeraar is spyt om die kliënt mee te deel dat hulle ongelukkig nie kan voortgaan om die voordele teen die huidige voorwaardes te handhaaf nie en derhalwe sal die premie moet styg of die dekking verminder moet word.
Maak seker jy kan dit volhou tot die laaste premie, anders is hierdie sogenaamde bate 'n Trojaanse perd vol sluimerende soldate wat jou aftreebeplanning paaiement vir paaiement kan kom verongeluk.
Toe ons destyds na die premie vir die voordeel gekyk het, het dit in die te-goed-om-waar-te-wees-kategorie van voordele geval. En julle weet wat hulle sê van iets wat te goed is om waar te wees...
Die adviseur/makelaar is nie outomaties ingesluit in die korrespondensie nie en ek het toevallig hierop afgekom. Van die 13 kliënte in ons praktyk wat dit ontvang het, was nie een bewus van die skrywe nie en derhalwe het nie een van hulle raad gevra oor die besluit nie. Gevolglik het die maatskappy namens almal die verstekopsie uitgeoefen.
Na my mening misluk die brief klaaglik daarin om die ­kliënt in 'n posisie te plaas om 'n ingeligte besluit te neem.
Vir hierdie spesifieke geval is die "koste" van opsie 1 (die verstekopsie) bykans dubbel die "waarde" daarvan indien die aannames wat gebruik word, korrek is.
Die werklike finansiële implikasies van die besluit vir die kliënt in die voorbeeld kan selfs heelwat groter wees. As jy dus hierdie spesifieke produk het, maak spoedig kontak met jou adviseur en vind uit hoe dit jou raak, want die verstekopsie is na my mening ver van die regte opsie vir almal.
Baie mense beskou lewensversekering as 'n bate, maar dit kan ook 'n las wees op hul oudag. Foto: iStock
Huidige premies asook premie- en dekkingstygings is nie vir ewig gewaarborg nie.
Maak seker jy weet vir hoe lank jou premies gewaarborg is en aanvaar dat die eskalasie wat tans van toepassing is (veral as dit relatief laag is), nie vir ewig onveranderd gaan bly nie.
Ek sien gereeld mense wat gelukkig is met die premie wat hulle vandag vir hul dekking betaal, maar geen idee het waarheen die premies op pad is nie. 'n Eenvoudige berekening wys dan gewoonlik dat die premies onmoontlik volhoubaar gaan wees. Iets sal moet bes gee - en dit gaan nie die versekeraar wees nie.
Wees versigtig vir verstekopsies.
Moet nooit vergeet dat jy te doen het met 'n maatskappy met 'n winsoogpunt nie.
As jy aanvaar dat hulle te alle tye die beste opsie vir jóú gaan voorhou as verstekopsie, is jy eenvoudig naïef.
Meer oor: Andró Griessel | Inperking | Covid-19 | Rokers | Lewensversekering | Sigaretverkope | Koronavirus | Lewenspolis | Versekeraars | Langtermynversekering | Tabakverbod | Sigaretverbod